Katolik

Katolik ianya siti raban ari pengarap Kristian ti mai tradisi Gerija Katolik. Raban Katolik ngembuan orang Kristian ti pemadu mayuh ba dunya tu enggau pemayuh 1.378 bilion orang Katolik ti udah dibaptisa ba serata dunya maya taun 2021. Leka jaku Katolik datai ari jaku adjektif jaku Gerika, καθολικός (katholikos), ti mai reti "universal". Dalam konteks eklesiologi Kristian, leka jaku Katolik ngembuan sejarah ti kaya sereta mai sekeda reti. Nitihka sekeda pihak orang, reti leka jaku "Gereja Katolik" nya Gerija ke bisi dalam raban penuh enggau Uskup Rom, nyengkaum Ritus Latin enggau 22 Gerija Katolik Timur; nyadi reti tu meh ke dikena dalam mayuh menua.